HR
C 112/2
Službeni list Europske unije
27.3.2023.
V. (Objave)
SUDSKI POSTUPCI
SUD Presuda Suda (deseto vijeće) od 9. veljače 2023. – Europska komisija/Slovačka Republika (Predmet C-342/21) (1) (Povreda obveze države članice – Okoliš – Direktiva 2008/50/EZ – Kvaliteta zraka – Članak 13. stavak 1. i Prilog XI. – Sustavno i kontinuirano prekoračenje graničnih vrijednosti za mikročestice (PM10) u određenim slovačkim zonama – Članak 23. stavak 1. – Prilog XV. – „Što je moguće kraće” razdoblje prekoračenja tih graničnih vrijednosti – Odgovarajuće mjere) (2023/C 112/02) Jezik postupka: slovački Stranke Tužitelj: Europska komisija (zastupnici: R. Lindenthal i M. Noll-Ehlers, agenti)
Tuženik: Slovačka Republika (zastupnik: S. Ondrášiková, agent)
Izreka 1.
Slovačka Republika povrijedila je:
— obveze koje ima na temelju članka 13. stavka 1.
Direktive 2008/50/EZ Europskog parlamenta i Vijeća od 21. svibnja 2008.
o kvaliteti zraka i čišćem zraku za Europu, u vezi s Prilogom XI. toj direktivi, time što je od 2005.
do kraja 2019. godine, uz iznimku 2016. godine, sustavno i kontinuirano prekoračivala granične vrijednosti za mikročestice (PM10) u zoni SKBB01, u pokrajini Banská Bystrica, te, uz iznimku 2009., 2015. i 2016. godine, u aglomeraciji SKKO01.1, Košice, i
— obveze koje ima na temelju članka 23. stavka 1. drugog podstavka te direktive, u vezi s Prilogom XV. toj direktivi, time što u svojim planovima za kvalitetu zraka nije predvidjela odgovarajuće mjere kako bi razdoblje prekoračenja u toj zoni i toj aglomeraciji, kao i u zoni SKKO02, u pokrajini Kosiče, bilo što je moguće kraće.
2.
Slovačkoj Republici nalaže se snošenje troškova.
(1)
SL C 278, 12. 7.
2021.